Domenico Berardi

Domenico Berardi (;See Domenico and Berardi in Dizionario d'ortografia e di pronunzia lahir 1 Ogos 1994) merupakan pemain bola sepak profesional Itali yang breaksi di posisi penyerang untuk Sassuolo dan pasukan kebangsaan Itali.

Beliau memulakan kariernya di Sassuolo pada 2012 dan membantu pasukannya menjuarai Serie B lalu mendapat tempat ke Serie A pada musim sulungnya. Beliau kemudiannya dianugerahkan sebagai "Pemain Terbaik Kejohanan". Prestasi beliau yang prolifik di Serie A meletakkannya sebagai salah seorang pemain muda harapan Itali dan dapat merangkul Anugerah Bravo pada 2015. Beliau kini merupakan penjaring terbanyak Sassuolo sepanjang zaman.

 Kerjaya kelab 
Sassuolo
Kerjaya awal
Berardi telah menyertai akademi Cosenza ketika beliau berusia 13 tahun sebelum beliau berpindah ke Sassuolo semasa berumur 16 tahun.

2012–13
Beliau melakukan penampilan sulungnya untuk Sassuolo dalam aksi Serie B pada 27 Ogos 2012 ketika berusia 18 tahun dalam aksi menewaskan Cesena 3-0. Beliau menjaringkan gol sulung dalam kariernya pada lima hari kemudian ketika menundukkan Crotone 2-1 di laman sendiri. Pada tahun 2013, beliau telah disenaraikan sebagai "Pemain Terbaik Serie B" dalam anugerah tahunan Gran Galà del calcio selepas beliau membantu Sassuolo menjuarai Serie B yang mencipta sejarah buat pertama kali pasukannya itu akan beraksi di Serie A. Beliau juga telah menjaringkan sebelas gol pada kempen musim itu. Pada Jun 2013, beliau telah dilihat sebagai "bintang [Sassuolo] yang sama sekali tidak boleh dipertikaikan."

2013–14
Pada 2 September 2013, Juventus telah mengesahkan melalui laman web rasmi kelab bahawa Berardi akan menyertai kelab itu melalui rundingan pemilikan bersama manakala Luca Marrone pula berpindah secara bertentangan dari Juventus ke Sassuolo melalui perpindahan yang melibatkan Marrone dan Berardi bernilai 4.5 juta euro. Berardi kekal bersama Sassuolo melalui pinjaman selama satu musim penuh pada musim 2013-14. Beliau melakukan penampilan sulungnya di Serie A ketika berusia 19 tahun dalam aksi yang berakhir dengan keputusan seri 1-1 menentang Napoli pada 25 September 2013. Beliau menghasilkan jaringan sulungnya di Serie A melalui sepakan penalti pada 6 Oktober 2013 dalam aksi menentang Parma. Pada 20 Oktober, beliau menyudahkan tendangan penalti Sassuolo bagi membantu pasukannya menewaskan Bologna 2–1 untuk meraih kemenangan pertama di Serie A sebelum pasukannya melonjak naik daripada tangga tercorot liga. Beliau menjaringkan hatrik termasuk menyempurnakan dua tendangan penalti dalam aksi kemenangan pertama Sassuolo di gelanggang lawan dalam saingan Serie A semasa menumbangkan Sampdoria 4-3 pada 3 November 2013.

Pada 12 Januari 2014, Berardi telah menjaringkan keempat-empat gol Sassuolo untuk membantu pasukannya melakar kemenangan 4-3 ke atas Milan. Dengan itu, beliau menjadi pemain kedua paling muda untuk menjaringkan empat gol dalam satu perlawanan Serie A selepas Silvio Piola melakukannya pada tahun 1931 yang baru berusia 18 tahun. Beliau juga menjadi pemain pertama yang menghasilkan empat gol dalam aksi liga menentang Milan. Pada 6 Mei 2014, Berardi menyumbat jaringan hatrik pada separuh masa pertama ketika menewaskan Fiorentina 4-3 di gelanggang lawan. Beliau menamatkan musim ini dengan menjaringkan 16 gol dalam 29 perlawanan yang menyaksikan pasukannya berjaya mengelak penyingkiran.

2014–15
Pada Julai 2014, Berardi telah disahkan terus kekal di Sassuolo untuk menghadapi musim baru Berardi to stay at Sassuolo manakala rundingan pemilikan bersama turut diperbaharui sehingga 20 Jun 2014.

Pada 17 Mei 2015, beliau telah menjaringkan hatrik pada aksi menewaskan Milan 3-2 di laman sendiri. Beliau menamatkan kempen liga bagi musim 2014-15 dengan menjaringkan 15 gol dan membantu sepuluh jaringan sekali gus meletakkannya sebagai salah seorang pembantu jaringan terbanyak liga. Beliau berjaya mencetak jaringannya yang ke-30 dalam aksi liga pada perlawanan ke-59. Pencapaian beliau itu telah diakui oleh UEFA mengatasi rekod Lionel Messi yang memerlukan 70 perlawanan untuk mencapai pencapaian tersebut. Pada usia 20 tahun, beliau juga menjadi pemain termuda yang berjaya menjaringkan 30 gol sejak tahun 1958. name="Europe's next generation of stars: Berardi, Sanches, Dembele, Gabigol" Pada 25 Jun 2015, kenyataan rasmi telah diumumkan bahawa rundingan pemilikan bersama ke atas Berardi telah diselesaikan apabila Sassuolo mengeluarkan 10 juta euro. Persetujuan itu dilaporkan bahawa sebahagian daripada rundingan perpindahan Simone Zaza ke Juventus. Namun, Juventus mengekalkan pilihan untuk membawa masuk semula Berardi ke Turin pada tahun 2016.

2015–16
Berardi telah membuka tirai musim 2015-16 dengan menjadi "Pemain Terbaik Perlawanan" ketika membantu pasukannya untuk mengalahkan Napoli 2-1 di gelanggang sendiri dengan mencipta peluang bagi membantu jaringan Antonio Floro Flores. Walau bagaimanapun, beliau mengalami kecederaan pada perlawanan itu yang memaksanya untuk berehat selama satu bulan setengah. Beliau kembali beraksi selepas pulih daripada kecederaan pada 20 September 2015 dengan menjadi pemain gantian ketika menentang Roma yang berakhir dengan keputusan seri 2-2. Beliau menjaringkan gol pertamanya pada musim ini dari dalam kotak penalti bagi membantu pasukannya melakar kemenangan 2-1 ke atas Lazio pada 18 Oktober 2015. Sassuolo menamatkan aksi liga di tangga keenam sekali gus mendapat tiket ke kelayakan Liga Europa musim depan.

2016–17
Pada 28 Julai 2016, Berardi telah melakukan penampilan sulungnya di pentas Eropah pada perlawanan pertama pusingan ketiga kelayakan Liga Europa menentang Luzern. Beliau menjaringkan gol pertama Sassuolo dalam kejohanan itu dari dalam kotak penalti sebelum perlawanan itu berakhir dengan kedudukan terikat seri 1-1. Dalam aksi timbal balik pada 4 Ogos, beliau telah menyumbat dua gol bagi membantu Sassuolo mengukuhkan kedudukan dengan kemenangan 3-0 sekali gus melayakkan diri ke pusingan play-off. Dalam aksi pertama perlawanan play-off Liga Europa yang berlangsung pada 18 Ogos, Berardi berjaya menjaringkan gol dan membantu satu jaringan buat pasukannya melakar kemenangan 3-0 ke atas Red Star Belgrade. Dalam aksi pembukaan Serie A pada tiga hari kemudian, beliau sekali lagi mencetak jaringan dari kawasan penalti untuk memberikan kelebihan kepada Sassuolo mengatasi Palermo 1-0. Pada 25 Ogos, beliau berhasil menjaringkan gol (jaringan keenamnya dalam lima perlawanan) ketika menentang Red Star Belgrade pada perlawanan timbal balik play-off lalu membolehkan Sassuolo mendapat tempat dalam saingan peringkat kumpulan. Pada 28 Ogos, beliau meneruskan rentak jaringannya dengan menyumbat gol pada aksi menewaskan Pescara 2-1 sekali gus menjadi pemain termuda Itali sejak musim 1994–95 yang berjaya menjaringkan 40 gol dalam Serie A di samping pemain kedua termuda di belakang Alexandre Pato yang pada masa itu berusia 22 tahun dan 27 hari. Berardi kemudiannya mengalami kecederaan dalam perlawanan itu dan beliau dilaporkan telah mengalami kecederaan ligamen pada lutut sekali gus memaksanya supaya berehat sehingga hujung tahun. Selepas diketepikan selama hampir empat bulan setengah, Berardi kembali beraksi sebagai pemain gantian dalam aksi menentang Torino pada 8 Januari 2017.

2017–18
Pada 24 Ogos 2017, Berardi telah menandatangani kontrak selama lima tahun bersama Sassuolo.

2018–19
Pada 19 Ogos 2018, Berardi telah menjaringkan gol dari sepakan penalti semasa menewaskan Inter Milan 1-0 dalam aksi pembukaan Serie A pada musim 2018-19.

 Kerjaya antarabangsa 
Belia
Berardi merupakan komponen bagi pasukan bawah-19 Itali tetapi beliau tidak menjawab panggilan untuk menghadapi aksi kelayakan Kejohanan Eropah Bawah-19. Beliau tidak layak mewakili pasukan itu selama sembilan bulan kerana melanggar kod etika.

Berardi menerima panggilan pertama untuk menyertai pasukan bawah-21 pada 28 Februari 2014 untuk menghadapi kelayakan Kejohanan Eropah menentang Ireland Utara pada 5 Mac. Pada 2 Mac, beliau bertindak menyiku Cristian Molinaro dalam aksi liga bersama Sassuolo menentang Parma. Beliau seterusnya digugurkan daripada skuad Itali kerana melanggar kod-kod etika pasukan. Beliau melakukan penampilan sulungnya untuk pasukan bawah-21 ketika di bawah kendalian pengurus Luigi Di Biagio pada 4 Jun 2014 dalam aksi menewaskan Montenegro 4–0. Beliau menjaringkan gol pertamanya ketika melakukan penampilan ketiganya untuk azzurrini dengan menjaringkan gol kemenangan permainan menewaskan Serbia pada perlawanan kelayakan Kejohanan Eropah Bawah-21 2015 yang membolehkan Itali untuk layak ke pusingan play-off dan akhirnya menempah tiket ke kejohanan akhir yang berlangsung di Republik Czech.

Pada 1 Jun 2015, Berardi telah dipilih dalam skuad sementara Di Biagio yang terdiri daripada 27 orang pemain untuk menghadapi Kejohanan Eropah Bawah-21 2015. Pada 7 Jun, beliau telah dimasukkan ke dalam senarai akhir 23 orang pemain yang akan mengambil bahagian dalam kejohanan itu. Berardi menjaringkan gol melalui sepakan penalti untuk Itali dalam aksi pembukaan kejohanan menentang Sweden pada 18 Jun namun perlawanan itu akhirnya tamat dengan kekalahan Itali 2-1. Pada 24 Jun, beliau telah membantu jaringan Andrea Belotti pada aksi menewaskan England dalam aksi terakhir peringkat kumpulan yang tamat dengan kemenangan 3-1. Namun, pasukan Portugal dan Sweden yang berjaya mara ke peringkat seterusnya.

Pada Jun 2017, beliau telah disenaraikan ke dalam skuad bawah-21 Itali yang akan bertanding  ke Kejohanan Eropah Bawah-21 2015 oleh pengurus Di Biagio. Dalam aksi kedua peringkat kumpulan pada 21 Jun, beliau telah menjaringkan gol tunggal pasukannya pada aksi yang berakhir dengan kekalahan 3-1 kepada Republik Czech. Itali kemudiannya disingkirkan oleh Sepanyol pada peringkat separuh akhir pada 27 Jun berikutan kekalahan 3-1.

Senior
Berardi telah dipanggil untuk menyertai skuad senior buat pertama kali oleh pengurus Antonio Conte pada Oktober 2015 untuk menghadapi perlawanan kelayakan UEFA Euro 2016 menentang Norway dan Azerbaijan pada 10 dan 13 Oktober. Beliau telah mengalami kecederaan otot semasa sesi memanaskan badan sebelum aksi menentang Empoli pada 4 Oktober. Hal ini menyebabkan khidmat Berardi terpaksa dilupakan oleh pasukan kebangsaan untuk menghadapi dua perlawanan yang akan datang.

Pada Mei 2017, Berardi telah dipilih oleh ketua jurulatih Itali,  Gian Piero Ventura untuk menghadapi perlawanan persahabatan tidak rasmi menentang San Marino pada 31 Mei. Beliau telah beraksi dalam perlawanan itu dengan melakukan kemunculan sulungnya yang tidak rasmi sambil menjadi kapten pasukan mengetuai rakan-rakannya untuk membenam San Marino 8-0. Beliau juga mencipta peluang untuk membantu jaringan kedua Gianluca Lapadula.

Berardi melakukan penampilan sulungnya untuk skuad senior ketika di bawah kendalian Roberto Mancini dengan beraksi sebagai kesebelasan utama Itali dalam perlawanan persahabatan menentang Perancis yang berakhir dengan kekalahan Itali 3-1 pada 1 Jun 2018.

 Statistik kerjaya 

Kelab

KelabMusimLigaPialaEropahLainJumlahKmnclnGolKmnclnGolKmnclnGolKmnclnGolKmnclnGol Sassuolo2012–13371120——39112013–1429161030162014–1532152034152015–16297203172016–17215004Penampilan di Liga Europa UEFA.525102017–1831421—3352018–193582237102019–202310102410Jumlah kerjaya2377612345—25384

Antarabangsa

 Pasukan kebangsaan ItaliTahunGol201850Jumlah50

 Pencapaian 
Kelab
Sassuolo
Serie B: 2012–13

Individu
 Pemain Bola Sepak Terbaik Serie B: 2013
 Anugerah Bawah-21 AIAC Leader: 2013–14
 Anugerah Bravo: 2015
 Pembantu Jaringan Terbanyak Serie A: 2014–15

 Catatan 

 Pautan luar 
Lega Serie A profile
FIGC profile  

Category:Kelahiran 1994
Category:Orang hidup
Category:Pemain bola sepak Itali
Category:Pemain Cosenza Calcio
Category:Pemain U.S. Sassuolo Calcio
Category:Pemain Juventus F.C.
Kategori:Pemain UEFA Euro 2020